אינדיו פריירה

אינדיו ז'וזה פיליו פריירה  (בפורטוגזית: Josué Ferreira Filho Índio; נולד ב-17 ביולי 1974) הוא כדורגלן עבר ברזילאי ששיחק בעמדת הבלם בין היתר בקבוצת בית"ר ירושלים.

קריירה
אינדיו יליד אראפיראקה שבברזיל, החל את הקריירה המקצוענית שלו בנוער של המועדון פלמנגו מהליגה הברזילאית הבכירה ועלה לשחק בבוגרים. לאחר שלא הצליח להשתלב בקבוצה כשחקן הרכב, עבר לקבוצת גוארני מהליגה השלישית בברזיל, כשמאוחר יותר עבר גם לז'ובנטודה שם שיחק כארבע עונות בליגה הראשונה שם זכה לראשונה בגביע המדינה הברזילאי ושנה לאחר מכן בטורניר ריו-סאו פאולו עם פלמיירס. בעונות שלאחר מכן לא הרבה לקבל דקות משחק ולכן החליט לצאת לשחק מחוץ לברזיל והגיע לבית"ר ירושלים בעונת 2002/2003, והצליח להשתלב כשחקן הרכב קבוע בעמדת הבלם. סה"כ צבר אינדיו 90 הופעות בבית"ר בהן כבש שלושה שערים. לאחר תום חוזהו בעונת 2004/2005 חזר לשחק בברזיל בז'ובנטודה, וסיים את הקריירה בקבוצת נאוטיקו מהליגה השנייה בברזיל.

לאחר פרישתו ממשחק פעיל פנה אינדיו לקריירת אימון, וכיום (2016) הוא רכז טכני של קבוצת מרינגה מהליגה הרביעית בברזיל.

תארים
ז'ובנטודה
הגביע הברזילאי (1) : 1999

פלמיירס
טורניר ריו-סאו פאולו (1): 2000

קישורים חיצוניים 

 פרופיל השחקן של אינדיו באתר הברזילאי ogol.com.br

בלמי כדורגל ברזילאים
כדורגלנים ברזילאים
כדורגלני פלמנגו
כדורגלני גוארני
כדורגלני פלמיירס
כדורגלני ויטוריה
כדורגלני קוריטיבה
כדורגלני בית"ר ירושלים
כדורגלנים זרים בישראל
ספורטאים ברזילאים בישראל
ברזילאים שנולדו ב-1974